**ΤΟ ΠΑΙΔΙ | ΠΕΡΙΛΗΨΕΙΣ**

**ΔΕΥΤΕΡΑ 15/9/2025**

**1ο** **επεισόδιο**

Η Άρτεμις, μια 30χρονη πρωταθλήτρια του ταε κβον ντο, αναγκάζεται να δουλέψει σε ένα γυμναστήριο λόγω ενός τραυματισμού. Εκεί γνωρίζει την Τάνια, σύζυγο του Ρώσου μεγιστάνα Ιβάν, η οποία της ζητάει να γυμνάσει κατ’ οίκον τον γιο του συζύγου της, τον Ντιμίτρι. Αν και αρχικά δέχεται, τελικά συνειδητοποιεί ότι η Τάνια δεν την ήθελε για να γυμνάσει τον Ντιμίτρι, αλλά για τον προσέχει, καθώς αυτός είναι στο φάσμα του αυτισμού. Έπειτα από προτροπές της κολλητής της φίλης, της Σίσσυς, η Άρτεμις βρίσκεται να φροντίζει τον Ντιμίτρι και μέρα με τη μέρα να δένεται όλο και περισσότερο μαζί του. Όλα όμως αλλάζουν όταν ένα βράδυ δυο κουκουλοφόροι μπαίνουν στην έπαυλη για να απαγάγουν τον Ντιμίτρι.

**ΤΡΙΤΗ 16/9**

**2ο επεισόδιο**

Η Άρτεμις συνειδητοποιεί ότι δεν μπορεί να εμπιστεύεται την Αστυνομία και έτσι μαζί με τον Ντιμίτρι τρέπονται σε φυγή από την έπαυλη, τη στιγμή που τα ίχνη του Ιβάν και της Τάνια αγνοούνται. Η Αστυνομία ξεκινάει επιχείρηση για να εντοπίσει την Άρτεμη και τον Ντιμίτρι με αποτέλεσμα η πρώτη να αναγκάζεται να καταφύγει στο σπίτι της μητέρας της, της Βάνας, με την οποία δεν έχει καθόλου καλές σχέσεις. Όταν όμως η αστυνομία την ανακαλύπτει και εκεί, αποφασίζει να κρυφτεί στο απομακρυσμένο χωριό του πατέρα της. Αυτό που δεν ξέρει όμως είναι ότι και το χωριό έχει τα δικά του μυστικά.

**ΤΕΤΑΡΤΗ 17/9**

**3ο επεισόδιο**

Η Άρτεμις προσπαθεί να προσαρμοστεί στο χωριό του πατέρα της, αλλά από την πρώτη στιγμή συνειδητοποιεί ότι οι κάτοικοι του χωριού δεν είναι και τόσο συνηθισμένοι. Ο Ντιμίτρι έχει ξεχάσει τα ειδικά ακουστικά του με active noise cancelation στο δωμάτιό του, πράγμα που αναγκάζει την Άρτεμη να γυρίσει πίσω στην έπαυλη για να τα πάρει. Την ίδια στιγμή, η Ιρίνα συνεχίζει να ψάχνει τον Ντιμίτρι με κάθε τρόπο αλλά ένα ξαφνικό πρόβλημα της κόρης της, της Σοφίας, την αναγκάζει να αφήσει για λίγο την έρευνα στην άκρη.

**ΠΕΜΠΤΗ 18/9**

**4ο επεισόδιο**

Η Άρτεμις με τον Ντιμίτρι, τη Βάνα, τη Σίσσυ και τον Θέμη προσπαθούν να ξεφύγουν από τους μπράβους της Ιρίνας και καταλήγουν να κρύβονται σε μια λαϊκή αγορά. Η Ιρίνα αποφασίζει να δώσει ένα μάθημα στον συμμαθητή της Σοφίας, προκειμένου να σταματήσει να ενοχλεί την κόρη της και οι κάτοικοι του Νεοχωρίου εκμεταλλεύονται την απουσία της Άρτεμις και ξεθάβουν το πτώμα του Υάκινθου από την αυλή της Άρτεμις, προκειμένου να το θάψουν αλλού. Το πρόβλημα όμως είναι ότι δεν ξέρουν πού.